Tiger Woods
<s>Eldrik Tont „Tajger“ Vuds (; 30. decembar 1975, Sajpres, Kalifornija) je profesionalni američki golf igrač, koji je rekorder po broju nedelja na prvom mestu rang liste golfera.</s><s>Rođen je kao Eldrik Tont Vuds, a još kao dečak je dobio nadimak Tajger, što znači tigar.</s><s>Pošto su ga svi oslovljavali po nadimku i zvanično je promenio ime u Tajger Vuds.</s>

<s>Sin amaterskog igrača golfa, sa dve godine je počeo da igra golf sa ocem.</s><s>Sa tri godine se pojavio na televiziji kako bi odigrao partiju golfa sa glumcem Bobom Houpom.</s><s>U osmoj godini osvojio je svetsko juniorsko prvenstvo, a sa 18 je postao i najmlađi osvajač amaterskog prvenstva Sjedinjenih Američkih Država.</s><s>I u seniorskoj, kao i u juniorskoj konkurenciji, beležio je odlične rezultate.</s><s>U karijeri je osvojio 14 trofeja na velikim turnirima, što je drugi najbolji rezultat svih vremena.</s><s>Prvo mesto drži DŽek Niklaus sa 18 osvojenih trofeja.</s><s>PGA turnire je osvajao 71 put, a samo dvojica igrača su to uradila više puta od njega.</s><s>Vuds je najmlađi golfer koji je osvojio Grend slem, što je ukupno učinio tri puta.</s><s>Isto toliko puta je Grend slem osvajao i Niklaus.</s><s>Najviše nedelja je proveo na prvom mestu svetske rang liste, a i najviše puta (deset) proglašavan je od Svetske golf asocijacije za igrača godine.</s>

<s>Vuds je 11. decembra 2009. objavio da se povlači iz profesionalnog golfa, pošto je njegov privatni život došao u žižu interesovanja medija.</s><s>Prethodno je više žena putem medija izjavilo da je bilo u emotivnoj vezi sa njim.</s><s>Kasnije je i sam priznao da je više puta prevario svoju suprugu Elin Nordegren, sa kojom je bio u braku od 2004.</s><s>Nakon pauze od 20 nedelja, 8. aprila 2010. nastupom na Mastersu vratio se aktivnom igranju golfa.</s>

<s>Magazin Forbs je u julu 2010. objavio da je najplaćeniji sportista sa zaradom od 105 miliona američkih dolara godišnje.</s><s>Prvo mesto na svetskoj rang listi najboljih golf igrača je izgubio 31. oktobra 2010. kad ga je pretekao Li Vestvud.</s>

<s>Literatura</s>

<s>Vanjske veze</s>

<s>Tiger Woods Foundation 
Tiger Woods Learning Center</s>

<s>Tiger Woods' Videos on mReplay 
Tiger Woods Video on ESPN Video Archive 
Tiger Woods Video on FoxSports Video Archive</s>

<s>Američki sportisti
Golf</s>

